Loðdýrabædur sjá fram á betri tíð með hækkandi markaðsverði eftir lengstu niðursveiflu í sögu íslenskrar loðdýraræktar. Tekist hefur að halda búum hér á landi smitlausum. Formaður Sambands loðdýrabænda telur að þótt smit kæmi upp yrðu viðbrögð frábrugðin því sem var í Danmörku.
Tíu loðdýrabú eru starfandi á Íslandi en þau voru um tuttugu og fimm fyrir rúmum áratug. Heimsmarkaðsverð lækkaði 2014 og 2015 og árin í kjölfarið, 2016 til 2019, var löng niðusveifla. Bændum í greininni fækkaði þá mjög.
Formaður Sambands íslenskra loðdýrabænda er bjartsýnn á betri tíð. Minna framboð á skinnum hefur ýtt undir hærra markaðsverð og jákvæðar fréttir berast af síðustu skinnauppboðum í greininni.
Einar kveðst sannfærður um að kæmi smit upp á minkabúi í Danmörku nú yrði ekki brugðist við með sama hætti og gert var í haust. Þau viðbrögð hafi verið yfirdrifin.